Īpaši aizsargājamā kultūras pieminekļa-Turaidas muzejrezervāta

**konkursa “KLĀTESOŠI TURAIDĀ – TURAIDAS SUVENĪRS”**

**NOLIKUMS**

**1. Vispārējs apraksts**

Turaidas vēsturiskais centrs attīstījies vairāk nekā tūkstoš gadu ilgā laika posmā. Notikumi, kuri risinājušies Turaidas vēsturiskajā centrā, ir cieši saistīti ar norisēm Latvijas un Eiropas vēsturē. Mūsdienās garo gadsimtu kultūrvēsturiskā mantojuma atstātās liecības glabā, pēta un veido pieejamas sabiedrībai Turaidas muzejrezervāts – mūsdienīgs tilts starp kultūrvēsturisko mantojumu un sabiedrību.

Dainu kalns, lībieši, Turaidas mūra pils, Turaidas baznīca un leģenda par Turaidas Rozi, Turaidas muiža un Meža parks – Turaidas muzejrezervāts ir Dieva dārzs, kur vienotā harmonijā mijas dabas un cilvēka roku radītais.

**Konkursa mērķis** ir aicināt izglītības iestāžu skolēnu mācību uzņēmumos; dizaina un tehnoloģiju programmās; profesionālajā ievirzē un interešu izglītībā iesaistītos skolotājus un skolēnus būt klātesošiem Turaidā – radīt jaunas lietas, iedvesmojoties no Turaidas muzejrezervāta vides, krājuma priekšmetiem un stāstiem; reflektēt par tēmu TURAIDAS SUVENĪRS, radot idejas jaunu suvenīru izgatavošanai. Suvenīru izveidē ņemt vērā kultūras mantojuma un kultūras izpausmju mijiedarbību ar inovatīviem tehnoloģiskiem risinājumiem.

Uzdevumi:

1) veicināt interesi apmeklēt Turaidu;

2) iepazīties ar Turaidas vēsturi un kultūrvēsturisko mantojumu – rosināt ierosmes avotam izmantot kultūras mantojumu;

3) aicināt iepazīties ar Turaidas muzejrezervāta (turpmāk – TMR) krājuma vērtībām un ekspozīciju “Turaidas muzejrezervāts laikā un telpā”;

4) veicināt pētniecības darbu;

5) attīstīt jaunrades prasmes;

6) sekmēt skolēnu izpratni par kultūras vērtībām;

7) radīt interesi par dizainu un tehnoloģijām, rodot jaunus dizaina risinājumus;

8) veicināt ilgtspējīgu sadarbību;

9) veicināt publicitāti, veicot procesu dokumentēšanu foto, video.

**2. Organizators**

Konkursu organizē TMR sadarbībā ar izglītības iestādēm.

**3. Dalībnieki**

Skolēni vecumā no 7 līdz 19 gadiem.

**4. Norise**

Norises laiks ir no 2024. gada oktobra līdz 2025. gada 10. martam.

**5. Uzdevumu izpildes nosacījumi**

1) Līdz 2025. gada 10. martam uz elektroniskā pasta adresi sandra.kirule@turaida-muzejs.lv ar norādi “Turaidas suvenīrs” jānosūta:

• video – līdz 5 minūtēm, kurā norādīts darba nosaukums, izgatavošanai nepieciešamie materiāli, izgatavošanai nepieciešamais laiks, izgatavošanas process pa soļiem. Video formāts – horizontāls, iesniedzams mp4 – vismaz HD 1089p kvalitātē. Video augšuplādēt un nosūtīt ar failiem.lv;

• parakstīts pieteikums (nolikuma 1. pielikums) PDF formātā;

• apraksts, kurā norādīts autora vārds, uzvārds, vecums, izglītības iestādes nosaukums, īss, paskaidrojošs apraksts ar suvenīra idejas paskaidrojumu, iedvesmas avotu”;

• vēlams pievienot 3 līdz 4 ilustrējošas fotogrāfijas JPG formātā. Fotogrāfijas nosūtīt kopā ar video, augšuplādējot failiem.lv.

2) konkursa dalībniekam atļauts iesniegt vairākus darbus, taču katrs piedāvājums jānoformē un jāiesniedz atsevišķi šai nolikumā noteiktajā kārtībā.

**6. Vērtēšanas kritēriji**

Iesniegto darbus vērtēs TMR izveidota vērtēšanas komisija saskaņā ar šādiem kritērijiem:

1) atbilstība mērķim un uzdevumiem;

2) atbilstība izpildes nosacījumiem – nolikuma 5. punkts;

3) kompozīcija, kvalitāte, emocionālais vēstījums;

4) oriģinalitāte un novitāte.

Konkursa mērķauditorija ir bērni un jaunieši vecumā no 7 līdz 19 gadiem (turpmāk – Konkursa dalībnieks). Darbi tiks vērtēti trijās vecuma grupās:

1) 7 līdz 10 gadi;

2) 11 līdz 15 gadi;

3) 16 līdz 19 gadi.

**7.** **Balvas un apbalvošanas kārtība**

1) Visi konkursa dalībnieki saņems TMR piemiņas diplomu, – apbalvošana notiks TMR pasākumā 2025. gada maijā (laiks tiks precizēts), labāko darbu autori ar saviem suvenīriem tiks uzaicināti piedalīties suvenīru tirdziņā/parādē.

2) Labāko darbu autori saņems pārsteiguma balvas un TMR ceļvedi.

3) Informācija par Konkursa nolikumu, vērtējuma rezultāti un Konkursa uzvarētāji tiks publicēti TMR tīmekļa vietnē www.turaida-muzejs.lv un TMR Facebook vietnē: facebook.com/turaida.muzejs.

**8.** **Datu aizsardzība**

1) Dalībnieks – fiziska persona, kura piedalās konkursā. Pilngadīga fiziska persona ir devusi rakstisku piekrišanu par to, ka var tikt apstrādāti personas dati. Par nepilngadīgu personu rakstisku piekrišanu sniedz vecāks vai aizbildnis (1.pielikums). Par pasākuma dalībnieku nevar kļūt, ja nav rakstiskas piekrišanas;

2) darbu iesniegšana tiek uzskatīta par autora piekrišanu visiem šajā nolikumā minētajiem punktiem, kā arī piekrišana tam, ka TMR ir tiesīgs brīvi rīkoties ar darbu, tas ir publicēt to savos komunikācijas un sociālo saziņas kontu kanālos, drukātos izdevumos un informatīvajos materiālos. Iesniedzot darbu, tā autors un autora likumiskie pārstāvji zaudē tiesības jebkādā veidā izvirzīt materiāla rakstura prasības pret TMR;

3) pārzinis – TMR, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām. TMR nodrošina Konkursa dalībnieku fizisko datu aizsardzību atbilstoši fizisko personu datu aizsardzības regulējošo normatīvo aktu prasībām;

4) dalībnieks ir informēts, ka viņa iesniegtais darbs, pamatojoties uz TMR nolikumu “Klātesoši Turaidā”, var tikt izmantots ar nolūku atspoguļot jauniešu refleksijas par tēmu TURAIDAS SUVENĪRI, darot to sabiedrības interesēs;

5) iegūto Konkursa dalībnieku datu apstrādes mērķis ir nodrošināt dalību TMR organizētajos pasākumos un risināt ar tiem saistītos organizatoriskos jautājumus;

6) vārds un uzvārds ir nepieciešams, lai identificētu konkrētu personu kā darba autoru; tālruņa numurs un e-pasta adrese ir nepieciešama, lai vajadzības gadījumā sazinātos ar dalībniekiem;

7) darbi netiek izsniegti atpakaļ to iesniedzējiem;

8) darbu iesniedzējs atbildīgs par iesniegtās informācijas patiesumu.

Atbildīgā persona: Sandra Ķirule, Izglītojošā darba un komunikācijas nodaļas sadarbības projektu vadītāja, t. 26496642; e-pasts: sandra.kirule@turaida-muzejs.lv

*Pielikums*

**Konkursa dalībnieka pieteikums dalībai**

**konkursā “KLĀTESOŠI TURAIDĀ” – TURAIDAS SUVENĪRS”**

1. Pilngadīga (aizpilda, ja autors ir pilngadīgs) konkursa dalībnieka vārds, uzvārds:

E-pasta adrese:

Tālrunis:

Ar šo apliecinu, ka: \_\_\_\_\_\_\_\_\_\_\_\_\_\_\_\_\_\_(dalībnieka vārds, uzvārds) piekrītu konkursa “Klātesoši Turaidā – Turaidas suvenīrs” nolikuma noteikumiem. Konkursa noteikumi ir skaidri un saprotami.

Konkursa dalībnieka paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ja konkursa “Klātesoši Turaidā – Turaidas suvenīrs” dalībnieks ir nepilngadīga persona, tad nepilngadīgā konkursa dalībnieka pilnvarotā persona aizpilda šo sadaļu.

Nepilngadīgā konkursa dalībnieka vārds, uzvārds:

Nepilngadīgā konkursa dalībnieka vecāka vai aizbildņa vārds, uzvārds:

Nepilngadīgā konkursa dalībnieka vecāka vai aizbildņa e-pasta adrese:

Nepilngadīgā konkursa dalībnieka vecāka vai aizbildņa tālruņa numurs:

Es, \_\_\_\_\_\_\_\_\_\_\_\_\_\_\_\_\_\_\_\_\_ (vecāka vai aizbildņa vārds, uzvārds), esmu informēts/informēta par konkursu un piekrītu, ka mans (atbilstošo pasvītrot) dēls, meita, aizgādnībā esoša persona \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ (dalībnieka vārds, uzvārds) piedalās konkursā “Klātesoši Turaidā – Turaidas suvenīrs”.

Ar šo apliecinu, ka piekrītu nolikuma noteikumiem. Konkursa noteikumi ir skaidri un saprotami.

Nepilngadīgā konkursa dalībnieka vecāka vai aizbildņa paraksts: \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_, 202\_. gada \_\_\_\_\_\_\_\_\_\_\_\_\_